open-index/open-wikipedia-markdown huggingface dataset:
סובו

ממוזער|250px|שמאל|סובו במופע במייקס פלייס, הרצליה, 2017
**SOBO** ("סובו" בעברית) הוא הרכב בלוז ובלוז רוק ישראלי הפועל מאז 1995.

## היסטוריה
ההרכב הוקם ב-1995 בירושלים על ידי דניאל קרימן (גיטרת סלייד, מפוחית) ואסף גנצמן (שירה, בס) לאחר שהכירו בפאב הירושלמי מייקס פלייס 
בו דניאל היה מופיע על בסיס שבועי. בשנים הראשונות ההרכב הופיע והקליט בשם "Southbound Train", אך בהמשך השם שונה לקצר וקליט יותר. ב-1998 הוציא ההרכב את אלבום הבכורה "Southbound Train" עם שירי בלוז קלסיים לצד קטעים מקוריים באנגלית.

SOBO היא גם להקת הבית של מייק'ס פלייס.

ב-2002 זכתה הלהקה במדליית זהב בפסטיבל הבלוז "דלטה נווי" בסנקט פטרבורג, רוסיה.

סובו הייתה הלהקה הישראלית הראשונה שייצגה את ישראל בתחרות הבלוז הבינלאומית IBC  בממפיס, ארצות הברית, בשנת 2004.

ב-2007 ניגנה הלהקה באחד מתוך שלושה מופעים מרכזיים בפסטיבל הבלוז במוסקבה. באותה שנה יצא לאור אלבומם השני שרוב השירים בו נכתבו על ידי גנצמן וקרימן בעברית ובאנגלית.

ב-2011 שבה הלהקה לפסטיבל הבלוז "דלטה נווי" בסנקט פטרבורג כמופע המרכזי. מאז הם מופיעים באופן קבוע ברוסיה, במדינות מזרח אירופה, גרמניה וצפון אמריקה.

ב-2013 הופיעה הלהקה בפסטיבל "בלוז אורל" ביקטרינבורג.

ב-2014 יוצא האלבום השלישי של הלהקה, "Catfish Boogie". סובו מופיעים בפסטיבל הבלוז באוסנבריק, גרמניה.

ב-2016 הופיעה הלהקה בפסטיבל הג'אז באילת.

ב-2017 השתתפה הלהקה בפעם השנייה בתחרות IBC  בממפיס, ועלו לגמר שהתקיים בתיאטרון אורפיאום  האגדי. באותה שנה ההייתה הלהקה למופע המרכזי באחד מפסטיבלי הבלוז הגדולים והחשובים באירופה - ראווה בלוז  בקטוביץ, פולין. כמו כן, באותה שנה גם יצא אלבומה הרביעי של הלהקה, "Single Barrel Shuffle". האלבום הופק והוקלט באולפנו של ירון בכר, אשר גם משתתף בו בנגינה על קלידים ופסנתר.

ב-2018 סובו הופיעו בחגיגת יום העצמאות של קנדה באדמונטון, אלברטה בהזמנה של אחד ממועדני הבלוז הוותיקים בקנדה Blues on Whyte.

במאי 2019 מתוכננות הופעות של סובו עם ג'ימי ברנס בארץ.

## שיתופי פעולה
במהלך השנים שיתפה הלהקה פעולה עם נגני בלוז בולטים כגון סוני לנדרט, מרקוס קינג, אנה פופוביץ', קני "בלוז בוס" ויין , ג'ון לי הוקר הצעיר, אולי בראון, ג'יי סי סמית, אלוון ג'ונסון, Gov't Mule, רוברט לייטהאוז, קנדי קיין, לאורה צ'ווז, ליל ג'ימי ריד, שרון לואיס, שליחי הבלוז, שלמה מזרחי, לייזר לויד, סרגיי וורונוב, בלוז קומפני ורבים אחרים.

ממוזער|עטיפת אלבום Catfish boogie

ממוזער|עטיפת אלבום Single Barrel Shuffle

## דיסקוגרפיה
### אלבומים
*(Southbound Train (1998
*(Shooba Do (2007
*(Catfish Boogie (2014
*(Single Barrel Shuffle (2017

## חברי הלהקה
### בהווה
*אסף גנצמן - שירה, גיטרה בס
*דניאל קרימן - גיטרת סלייד, מפוחית
*טוני די - תופים

### בעבר
*עדן בכר (2015–2017) - תופים
*אלימלך "פיש" גרונדמן (2001–2014) - תופים
*דניאל גרישין (1996–1997) - בס
*אילן לוקאץ' (1999-1997) - בס
*אלי סרוגו (1999-1997) - תופים
*גבריאל וייסמן(2001-1999) - תופים
*יובל בכר (2001-1999) - בס
*משה אסרף (2001-1999) - תופים
*שגיא בן אור (2008) - תופים
*גדי שונפלד (2009-2002) - תופים
*ברי גילברט (2009) - קלידים
*יעקב מורבין (2007, 2016) - קלידים
*מורן מגל (2010) - קלידים
*גבי דוד (2007) - תופים

## קישורים חיצוניים

* 

* שלישיית הבלוז הישראלית הגיעה לגמר פסטיבל הבלוז הבינלאומי בממפיס
* להקת הבלוז סובו בממפיס

## הערות שוליים

קטגוריה:שלישיות מוזיקליות ישראליות
קטגוריה:להקות רוק ישראליות
קטגוריה:מוזיקאי בלוז
טיסאקראד

**טיסאקראד** (בהונגרית: **Tiszakarád**) הוא כפר במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית טיסאקראד נמצאת בירידה כבר שנים רבות מ-2,676 תושבים בשנת 1995 עד 2,332 תושבים בשנת 2018.

## יהודי טיסאקראד
במכתב שנשלח על ידי ראשי הקהילה במפקד קהילות הונגריה נכתב כי אין קהילה מאורגנת בכפר לכן בסוף המאה ה-19 יהודי הכפר היו קשורים לקהילה היהודית בקיראיהלמץ (קראלובסקי חלמץ () בסלובקיה המודרנית) ולאחר שינויים בגבולות המדינה קיבלו שירותי דת מרבנות טיסאברצל (). כמו כן נכתב שהמשפחות היהודיות בכפר עניות ובתחילת מלחמת העולם השנייה נלקחו רבים לעבודות כפייה בחזית ומתו.

בכפר קיים בית קברות יהודי.

## קישורים חיצוניים

*  
* הכפר באתר הלשכה המרכזית לסטטיסטיקה ההונגרית 

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
פיאט 509

**פיאט 509** (באיטלקית: **Fiat 509**) היא מכונית משפחתית בסגנון גוף "Torpedo (car)" , אשר נבנתה במספר תצורות, מתוצרת קונצרן הרכב האיטלקי **[[פיאט]]** אשר יוצרה בין השנים 1924–1929.

## תצורות
* 2-4 דלתות - סדאן.
* 2-4 דלתות קבריולה.
* 2 דלתות - ספיידר.
* 2 דלתות - קופה.
* דגם דו מושבי.

## סדרות
* סדרה ראשונה (509) - יוצרה בין השנים 1924–1929.
* סדרה שנייה (509 S) - יוצרה בין השנים 1925–1929.
* סדרה שלישית - (509 SM) יוצרה בין השנים 1925–1929.

## מפרט טכני
* מנוע קדמי.
* מנוע בנזין.
* מנוע הנעה אחורית.
* מנוע קירור מים באמצעות משאבה צנטריפוגלית.
* מערכת היגוי - מימין.
* דינמו מסוג "Fiat da 75 W".
* מערכת חשמל - 12 וולט.
* מאייד מתוצרת "Zenith" מסוג "Zenith 22 K4" או מאייד מתוצרת "Solex" מסוג "Solex MVD".

## תמונות

קובץ:Fiat 509 Sedan 1925.jpg | "פיאט 509", 2 דלתות, סדאן, שנת 1925
קובץ:1928 Fiat 509A Saloon.JPG | "פיאט 509", 4 דלתות, סדאן, שנת 1928
קובץ:1928 Fiat 509A Saloon p2.JPG | "פיאט 509A" תצורת 4 דלתות, סדאן, שנת 1928
קובץ:FR77 Provins Fête de la moisson 71.JPG | "פיאט 509"
קובץ:Fiat 509 Coupé Royal 1929 Pourtout.jpg | "פיאט 509", 2 דלתות, קופה
קובץ:087R15200582 Stadt, 1. Bezirk, Auto , Oldtimer.jpg | "פיאט 509", 4 דלתות, קבריולט
קובץ:Fiat 509 cabriolet (két ajtós modell) típusú személygépkocsi. Fortepan 22342.jpg | "פיאט 509", 2 דלתות, קבריולט
קובץ:Fiat 509 Spider 1925 2.jpg | "פיאט 509", 2 דלתות, ספיידר, שנת 1925
קובץ:Fiat 509 SM 1925.jpg | "פיאט 509", שנת 1925, דגם "SM"
קובץ:Fiat 509 SM 1925.JPG | "פיאט 509", שנת 1925, דגם "SM"


## ראו גם
* פיאט
## קישורים חיצוניים

## הערות שוליים

קטגוריה:דגמי מכוניות שהושקו ב-1924
קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
קטגוריה:כלי רכב איטלקיים
509
רואירו

**רואירו** היא עיר במחוז קיאמבו בקניה. ממוקמת במרחק של שלושה קילומטרים מגבול העיר נאירובי וכחצי ק"מ מהקמפוס הראשי של אוניברסיטת קניאטה. רואירו היא עיר מעונות של הבירה, והיא מחוברת הן על ידי רכבת והן על ידי כביש. העיר משתרעת על שטח של 292 קמ"ר כשקאהווה וונדאני, קאהווה סוקארי ומיהוקו מהווים חלק ממחוז הבחירות של רואירו.

## היסטוריה

נכון לשנת 2019, אוכלוסיית רואירו מנתה 490,120 איש כאשר גידול האוכלוסייה המהיר היה תגובה למחסור בדיור זמני בניארובי. העיר חוותה קשיים להסתגל לכמות האנשים. רואירו היא עיר תעשייתית עם מספר מפעלים גדולים הכוללים את Devki Steel Mills, Super Foam, מפעל הבגדים Spinners & Spinners ומאכלי רואירו. חלק מאזורי הקפה בעיר הפכו לאזורי מגורים ובין היתר, כוללים את אחוזת טאטו (Tatu). 

עסקי טכנולוגיות מידע ותקשורת גם כן מתקדמים באזורים אלה הכוללים מרכזי SmartEdge PASHA וכן כפר דיגיטלי של מועצת KICT בה האוכלוסייה יכולה לקנות מחשבים ולקבל הכשרה בתחום המחשב בחינם.

אזור זה היה מחוז גדל של קפה ואגבת הסיסל כאשר אגבת הסיסל נמצאת משני צדי הנהר מימין לכביש הראשי לתיקה. כיום, זהו אזור מגורים. בעבר היו ארבעה בתים ראשיים באזור הצד הדרומי של הנהר. השטח הועבר למאגד אפריקאי שפותח באחזקות קטנות בשנות ה-70. בין השנים 2013 עד 2017 חבר הפרלמנט היה הון אסתר גאטהוגו (Hon Esther Gathogo). הון סימון נאגאגא קינג'ארא (Hon. Simon Ng'ang'a King'ara) הוא חבר הפרלמנט הנוכחי שזכה בבחירות הכלליות של אוגוסט 2017.

## קישורים חיצוניים

## הערות שוליים

קטגוריה:קניה: ערים
זמפלנגארד

**זמפלנגארד** (בהונגרית: **Zemplénagárd**, ידוע גם כ**אגארד**) הוא כפר במחוז בורשוד-אבאוי-זמפלן שבצפון מזרח הונגריה, ליד נקודת המפגש של גבולות הונגריה, סלובקיה ואוקראינה, על הגדה הימנית של נהר טיסה. הכפר נמצא 33 ק"מ מקישווארדה, 52 ק"מ משארושפטק ו-45 ק"מ משאטוראליאויהיי.

בגלל המרחק מהבירה והערים הגדולות, מצבו הכלכלי של זמפלנארד קשה מאוד. כמו כפרים רבים באירופה גם אוכלוסיית זמפלנגארד נמצאת בירידה כבר שנים רבות מ-977 תושבים בשנת 1990 עד 743 תושבים בשנת 2018.

## יהודי זמפלנגארד
יהודים היו בזמפלנגארד עוד בתחילת המאה ה-19. במקום היו בית כנסת, בית עלמין ומקווה, והיה שוחט ששימש גם כמלמד.

בקיץ 1944, ריכזו הנאצים והשוטרים ההונגרים את היהודים בבניין בית הספר בכפר, והעבירו אותם לגטו בשאטוראליאויהיי. ומשם שולחו היהודים למחנה ההשמדה אושוויץ.

אחרי המלחמה שבו לזמפלנאגארד שמונה יהודים והם מצאו את בניין בית הכנסת ואת המקווה הרוסים. תוך זמן קצר עזבו את העיירה, רק זוג יהודי אחד נותר במקום.

## לקריאה נוספת
* פנקס הקהילות הונגריה, עמוד 294–295
* זאמפלאן-אגארד, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 154. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* הכפר באתר הלשכה המרכזית לסטטיסטיקה ההונגרית 
* קהילת זמפלנגארד באתר בית התפוצות
* 

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
תלסודרומיים

**תלסודרומיים** (שם מדעי: Thalassodromidae) היא משפחה קטנה של פטרוזאורים פטרודקטיליים אשר חיו בתור הקרטיקון אשר מאובניהם התגלו בברזיל ואולי גם במרוקו וארגנטינה ממינים שלא ברור אם השתייכו למשפחה.

בני משפחה זו שהיו קרובים לאזדרקיים העצומים וגם למשפחת הדסונגריפטריים והטפג'ריים היו חסרי שיניים במקורם ובעלי מקור גדול וארוך, דמוי משולש עם קצוות שהתעקלו כלפי מעלה. הם היו מעופפים גדולים עם מוטת כנפיים גדולה יותר מכל עוף מודרני ויכלו לדאות במשך ימים רבים מעל הים בחיפוש מזון כמו דגים. עם זאת כמה חוקרים מעריכים שאולי הם היו אוכלי פירות או נבלות הרחק מהימים.

משפחה זו הוגדרה ב-2007 וכללה 2 סוגים קרובים: תלסודרומאוס וטופוקסוארה. חלק מהחוקרים כללו עוד 2 סוגים הנתונים במחלוקת למשפחה זו: אירוטיטאן ואלנקה. שניהם נחשבים לדעת רבים כחברים במשפחת האזדרקיים העצומים.

## סוגים
* אירוטיטאן (*Aerotitan*)?
* אלנקה (*Alanqa*)?
* תלסודרומאוס (*Thalassodromeus*)
* טופוקסוארה (*Tupuxuara*)

## קישורים חיצוניים

*
תלסודרומאוס

**תלסודרומאוס** (שם מדעי: *Thalassodromeus*; משמעות השם מיוונית עתיקה: "אצן מים", על שם הצורה בה סברו שניזון כמו גזרן) הוא סוג של פטרוזאור גדול בן למשפחת התלסודרומיים אשר חי בברזיל בתור הקרטיקון, לפני 110 מיליון שנה. הוא היה קרובו של הטופוקסוארה ונראה מעט כמו משפחת הטפג'ריים אך בעל גולגולת גדולה יותר.

מאובניו של התלסודרומאוס התגלו ב-1983 בתצורות ארריפי  שבצפון ברזיל וכללו רק גולגולת ענקית. הוא סווג ב-2002 בידי החוקרים אלכסנדר קלנר ודיוגנז דה אלמיידה קמפוס. מאובנים נוספים של מין נוסף התגלו, גם כן בברזיל, ב-2013.

מעופף זה היה בעל גולגולת עצומה באורך 1.42 מטר, שצורתה דמוית משולש, בעלת כרבולת גבוהה מאוד בעלת זוג רכסים והכילה, ככל הנראה, מפרש מפואר לראווה מעליה. לתלסודרומאוס היו לסתות מחודדות משופעות בקצותיהן העליונים וחסרות שיניים, ועיניים קטנות בחלק העליון של הראש. מוטת הכנפיים שלו הגיעה ל-4.2-4.5 מטר, גדול יותר מאלבטרוס נודד, בעזרתן היה יכול לדאות מעל חופי האוקיינוס של ברזיל הקדומה.

לא ברור ממה ניזון, כאשר בעבר סברו שהוא תפס דגים כמו גזרן מהמים. עם זאת הוא היה כבד בהרבה מגזרן וגם מבנה הלסתות לא התאים למטרה. כיום מעריכים שהוא דווקא דאה מעל היבשה בחיפוש אחרי נבלות או אפילו פירות אותם קטף עם מקורו הארוך, בדומה לטפיג'רה.

## קישורים חיצוניים

קטגוריה:בעלי חיים שתוארו ב-2002
קטגוריה:תלסודרומיים
קטגוריה:פטרוזאורים שחיו בקרטיקון תחתון באמריקה הדרומית
קטגוריה:טקסונים שתוארו בידי אלכסנדר קלנר
קטגוריה:מאובני טקסונים שתוארו ב-2002
CCTV-3

**CCTV-3** הוא ערוץ טלוויזיה ציבורי סיני, המופעל על ידי הטלוויזיה המרכזית של סין. זהו ערוץ האומנות של השידור הציבורי הסיני, והוא משדר בעיקר מחול ומוזיקה.

## מטרת הערוץ
הערוץ מספק מרחב בחירה חופשי, על מנת ליצור מגוון תוכניות לקהל הסיני. בשל כך, משדר CCTV-3 תוכניות בנושא בידור, לאום, אמנות, מוזיקה, מידע, ספרות, ריקוד ואמנות אחרת.

## ראו גם
* CCTV-1
* CCTV-2

## קישורים חיצוניים
* 

קטגוריה:ערוצי טלוויזיה סיניים
היום הבין-לאומי לספרי ילדים

**היום הבין-לאומי לספרי ילדים** הוא אירוע שנתי שמתקיים בחסותה של האגודה הבינלאומית לספרות ילדים , ארגון בינלאומי ללא מטרות רווח. יום זה, אשר צוין לראשונה ב-1967, מציין את יום הולדתו של הנס כריסטיאן אנדרסן ב-2 באפריל ומתקיים בסביבות תאריך זה. הפעילויות הנכללות ביום זה כוללות תחרויות כתיבה, הכרזות על פרסים המוענקים עבור כתיבת ספרים ואירועים עם מחברי ספרי ילדים.

בכל שנה, לקבוצה לאומית אקראית של האגודה הבינלאומית לספרות ילדים יש הזדמנות להיות חסות בינלאומית ליום זה. האגודה מחליטה על נושא ייחודי לאותה השנה ומזמינה מחבר בולט מן המדינה המארחת לצורך כתיבת הודעה לילדים ברחבי העולם ומאייר ידוע על מנת לעצב כרזה. חומרים אלה משמשים בדרכים שונות לקידום ספרים וקריאה. קבוצות רבות של האגודה הבינלאומית לספרות ילדים מקדמות יום זה באמצעות התקשורת ומארגנות פעילויות בבתי ספר ובספריות ציבוריות. לעיתים קרובות, האגודה קשורה לחגיגות של ספרי ילדים ואירועים מיוחדים אחרים שעשויים לכלול מפגשים עם סופרים ומאיירים, תחרויות כתיבה או הכרזות על פרסים שהוענקו עבור כתיבת ספרים.

בשנת 2023, נערך ראיון לארבע גננות שנושאו היה השינוי שחל במשך השנים בספרות הילדים.לטענתן הספרים משתנים עם התקופה. מאחר שהספרים הם כלי חינוכי, הרי שהוא משתנה עם הנורמות ועם הערכים בהתאם לתקופה. לדעתן, בימינו יש בספרי הילדים ייצוג לאוכלוסיות רבות יותר מאשר בעבר.
## ראו גם
* יום הספר הבין-לאומי
*ילה לפמן

## קישורים חיצוניים

* היום הבין-לאומי לספרי ילדים באתר של האגודה הבינלאומית לספרות ילדים 
## הערות שוליים

קטגוריה:אירועים בחודש אפריל
קטגוריה:ספרות ילדים ונוער
ספרי ילדים
ספרי ילדים
קטגוריה:הנס כריסטיאן אנדרסן
פיאט 501

**פיאט 501** (באיטלקית: **Fiat 501**) היא מכונית משפחתית בסגנון גוף "Torpedo (car)" , מתוצרת קונצרן הרכב האיטלקי **[[פיאט]]** אשר יוצרה בין השנים 1924–1929.

## תצורות
* 4 דלתות - סדאן.
* 2 דלתות - קבריולה.
* 4 דלתות - קבריולה.
* 2 דלתות + דלת אחורית - טנדר.

## סדרות
* סדרה ראשונה, דגם "501" - יוצרה בין השנים 1919–1926.
* סדרה שנייה, דגם "501 S" - יוצרה בין השנים 1921–1926, יוצרו 2,614 יחידות.
* סדרה שלישית, דגם "501 SS" - יוצרה בין השנים 1921–1926.

## נתונים
* יוצרו 69,618 יחידות.
* מנוע קדמי.
* מנוע בנזין.
* מנוע הנעה אחורית.
* מערכת היגוי - בצד ימין.
* מנוע דגם פיאט 503 התבסס על מנועי "פיאט 501" ו-פיאט 502.

## תמונות

קובץ:Fiat 501 Sedan 1919.jpg | "פיאט 501", דגם "סדאן", שנת 1919
קובץ:Fiat 501 Torpedo 1919.jpg | "פיאט 501", שנת 1919 - קבריולה
קובץ:1924 FIAT 501 tourer (9577939493).jpg | "פיאט 501", דגם "tourer", שנת 1924
קובץ:1924 FIAT 501 tourer (9580710480).jpg | "פיאט 501", דגם "tourer", שנת 1924 - מבט לתא הנהג
קובץ:1924 FIAT 501 tourer (9577931315).jpg | "פיאט 501", דגם "tourer", שנת 1924
קובץ:1922 Fiat 501S Tourer (34270069175).jpg | "פיאט 501S", דגם "tourer", שנת 1922
קובץ:Fiat 501 Spider 1925.jpg  | "פיאט 501", דגם "Spider", שנת 1925
קובץ:Fiat 501 Spider 1923.jpg | "פיאט 501", דגם "Spider", שנת 1923
קובץ:Fiat 501-SS.JPG | "פיאט 501" דגם "SS"


## ראו גם
* פיאט
* פיאט 502

## קישורים חיצוניים

* 

## הערות שוליים

קטגוריה:דגמי מכוניות שהושקו ב-1919
קטגוריה:מכוניות משפחתיות
קטגוריה:מכוניות קבריולה
קטגוריה:טנדרים
קטגוריה:כלי רכב איטלקיים
501
איומי טאנימוטו

**איומי טאנימוטו** (ביפנית: **谷本歩実**; באנגלית: **Ayumi Tanimoto**; נולדה ב-4 באוגוסט 1981) היא ג'ודוקא עבר יפנית אשר התחרתה בקטגוריית המשקל עד 63 ק"ג, האלופה האולימפית מאתונה 2004 ובייג'ינג 2008.

## ביוגרפיה וקריירה
טאנימוטו התחרתה פעמיים במשחקים האולימפיים בשנים 2004 ו-2008. באתונה 2004 היא זכתה במדליית הזהב. בקרב הראשון היא ניצחה באיפון את סעידה דחארי התוניסאית ובשלבי שמינית ורבע הגמר ניצחה שוב באיפון יריבות מאקוודור וקנדה כאשר הצליחה להפיל אותן בעזרת תרגילי אוצ'י-מטה. בחצי הגמר היא התמודדה מול דניאלה קרוקובר הארגנטינאית-ישראלית ולאחר שעלתה ליתרון של יוקו, כדקה וחצי בתוך הקרב, הצליחה טאנימוטו להוריד לריתוק את קרוקובר, שנפגעה במהלך התרגיל במרפק, ונאלצה להיכנע. בגמר טאנימוטו ניצחה את קלאודיה הייל האוסטרית כאשר 54 שניות מפתיחת הקרב הצליחה להטיל את האוסטרית על גבה וקיבלה ניקוד ווזארי, משם המשיכה לריתוק שזיכה אותה באיפון וניצחון.

בבייג'ינג 2008 טאנימוטו זכתה שוב במדליית הזהב לאחר שניצחה את כל ארבעת קרבותיה באיפון. בקרב הראשון, בשלב שמינית הגמר, ניצחה טאנימוטו את איסיס בארטו מוונצואלה בעזרת תרגיל בשם יוקו-שיהו-גטאמה. ברבע הגמר היא ניצחה את קונג ג'ה-יאנג הדרום-קוריאנית ובחצי הגמר היא ניצחה את דריאוליס גונזאלס הקובנית שוב לאחר תרגיל יוקו-שיהו-גטאמה. בגמר טאנימוטו התמודדה מול לוסי דקוס הצרפתייה ודקה ו-26 שניות מהפתיחה, ניצחה טאנימוטו בעזרת תרגיל אוצ'י-מטה.

טאנימוטו מחזיקה בשלוש מדליות מאליפויות העולם, מדליית כסף (2005) ושתי מדליות ארד (2001 ו-2007). במשחקי אסיה היא זכתה במדליית זהב (2002) ומדליית ארד (2006) ובאליפויות אסיה היא זכתה בשתי מדליות זהב (2001 ו-2004).

במהלך הקריירה אואנו זכתה במדליות רבות בתחרויות מהסבב העולמי וביניהן מדליות מטורנירי טוקיו ופריז היוקרתיים.

בספטמבר 2010 טאנימוטו פרשה מג'ודו תחרותי. לאחר פרישתה החלה לאמן והייתה מאמנת נבחרת הנשים של יפן באולימפיאדת ריו 2016. בנוסף, טאנימוטו היא חברה במועצת ההנהלה של הוועדה המארגנת של אולימפיאדת טוקיו 2020.

## הישגים בטורנירים בסבב העולמי

## קישורים חיצוניים

## הערות שוליים

קטגוריה:ג'ודוקא יפניות
קטגוריה:אלופים אולימפיים יפנים: ג'ודו
קטגוריה:נשים ג'ודוקא באולימפיאדת אתונה (2004)
קטגוריה:נשים ג'ודוקא באולימפיאדת בייג'ינג (2008)
קטגוריה:אלופות אולימפיות מיפן
קטגוריה:מדליסטיות אולימפיות
קטגוריה:יפניות שנולדו ב-1981
קטגוריה:יפנים שנולדו ב-1981
מקדוניה הצפונית באירוויזיון 2019

**[[מקדוניה הצפונית באירוויזיון|מקדוניה הצפונית]] השתתפה ב[[אירוויזיון 2019]]** שהתקיים במאי 2019 בתל אביב בישראל. תמרה טודבסקה נבחרה לייצג את מקדוניה הצפונית עם השיר "Proud".

## לפני האירוויזיון
ב-25 בינואר 2019 נבחרה תמרה טודבסקה לייצג את מקדוניה הצפונית בתחרות. היא ייצגה בעבר את המדינה באירוויזיון 2008, אך לא העפילה לגמר.

ב-8 במרץ 2019 נבחר השיר "Proud" לייצג את מקדוניה הצפונית בתחרות.

## באירוויזיון
מקדוניה הצפונית השתתפה בחצי הגמר השני של אירוויזיון 2019 כשיר ה-17 במופע. בתום חצי הגמר זכה השיר ב-239, כך שהגיע למקום השני באותו חלק של התחרות ועלה לשלב הגמר.
 
בגמר האירוויזיון שובץ השיר כשמיני בסדר ההופעה. בתום חלוקת הנקודות, התברר שהשיר הגיע למקום השביעי.

את הכוריאוגרפיה לגלוית-המעבר טרם ביצוע השיר, ששודרה בשני חלק התחרות, יצר יניב הופמן.

## ראו גם
* מקדוניה הצפונית באירוויזיון

## קישורים חיצוניים

## הערות שוליים

קטגוריה:מדינות באירוויזיון 2019
אירלנד באירוויזיון 2019

**[[אירלנד באירוויזיון|אירלנד]] השתתפה ב[[אירוויזיון 2019]]**, שהתקיים במאי 2019 בתל אביב. שרה מקטרנן נבחרה לייצג את אירלנד עם השיר "22".

## לפני האירוויזיון
### בחירת השיר והנציג
ב-8 במרץ 2019 נבחרה שרה מקטרנן לייצג את אירלנד. באותו יום נבחר גם השיר "22" להשתתף בתחרות.

## באירוויזיון

### בחצי הגמר
אירלנד השתתפה בחצי הראשון של חצי הגמר השני של התחרות. אירלנד הופיעה בסדר 1–9 על הבמה. השיר של אירלנד לא נבחר לעלות לגמר.

### בגמר
במהלך הצבעות המדינות, הוענקו 12 נקודות על ידי אירלנד לשוודיה. במהלך הגשת ניקוד השופטים המקצועיים, פתחה נציגת אירלנד שינייד קנדי בברכה "ערב טוב אירוויזיון", בניגוד לנוהג ולפרוטוקול ("ערב טוב ישראל/תל אביב") שבו נקטו נציגי יתר המדינות.

## קישורים חיצוניים

קטגוריה:אירלנד באירוויזיון
קטגוריה:מדינות באירוויזיון 2019
אורלי מולר

**אורלי מולר** (; נולדה ב-7 ביוני 1990) היא שחיינית מים פתוחים צרפתייה, פעמיים ברציפות אלופת העולם (קאזאן 2015 ובודפשט 2017) במשחה ל-10 ק"מ. שחיינית השנה בעולם במים פתוחים (2015 ו-2017).

## ביוגרפיה
מולר נולדה וגדלה בסרגומין שבחבל לורן. מתאמנת בהדרכתו של פיליפ לוקה בנרבון.

### 2008
באולימפיאדת בייג'ינג (2008) סיימה מולר במקום 21 במשחה ל-10 ק"מ בתוצאה של 2:02:04.1 שעות.

### 2009
באליפות העולם שנערכה ברומא, איטליה ביולי 2009 סיימה מולר במקום 41 במשחה ל-10 ק"מ בתוצאה של 2:09:23.7 שעות.

### 2011
באליפות העולם שנערכה בשאנגחאי, סין ביולי 2011 זכתה מולר במדליית כסף במשחה ל-5 ק"מ בתוצאה של 1:00:40.1 שעות, אחרי סוואן אוברסון משווייץ (1:00:39.7 שעות) ולפני אשלי טוויצ'ל מארצות הברית (1:00:40.2 שעות).

### 2013
באליפות העולם שנערכה בברצלונה, ספרד ביולי 2013 סיימה מולר במקום תשיעי במשחה ל-5 ק"מ בתוצאה של 56:46.5 דקות ובמקום שביעי בתחרות הקבוצתית (2 גברים ואישה) ל-5 ק"מ בתוצאה של 55:26.3 דקות.

### 2015
#### אלופת העולם
באליפות העולם שנערכה בקאזאן, רוסיה ביולי 2015 זכתה מולר במדליית זהב במשחה ל-10 ק"מ בתוצאה של 1:58:04.3 שעות, לפני שרון ון רוונדאל מהולנד (1:58:06.7 שעות) ואנה מרסלה קוניה מברזיל (1:58:26.5 שעות). נוסף לכך, היא סיימה במקום רביעי במשחה ל-25 ק"מ בתוצאה של 5:16:07.5 שעות ובמקום 11 בתחרות הקבוצתית (2 גברים ואישה) ל-5 ק"מ בתוצאה של 56:50.9 דקות.

### 2016
באולימפיאדת ריו דה ז'ניירו (2016) סיימה מולר שנייה במשחה ל-10 ק"מ, אך היא נפסלה לאחר שהיא חסמה ודחפה בנגיעת הסיום את רקלה ברוני מאיטליה.

### 2017
באליפות העולם שנערכה בבודפשט, הונגריה ביולי 2017 זכתה מולר ב-3 מדליות, 2 זהב וכסף. מדליות זהב במשחה ל-10 ק"מ בתוצאה של 2:00:13.7 שעות, לפני ניסמנטה ארוולו מאקוודור (2:00:17.0 שעות) ואנה מרסלה קוניה ואריאנה ברידי מאיטליה (2:00:17.2 שעות) ובמשחה שליחים (2 נשים ו-2 גברים) ביחד עם אוסיאן קסיניול, לוגן פונטן ומרק אנטואן אוליבייה בתוצאה של 54:18.1 דקות, לפני ארצות הברית (54:18.1 דקות) ואיטליה (54:31.0 שעות). מדליית כסף, במשחה ל-5 ק"מ בתוצאה של 59:10.5 דקות, אחרי אשלי טוויצ'ל (59:07.0 דקות) ולפני אנה מרסלה קוניה (59:11.4 דקות). נוסף לכך, האי סיימה במקום שמיני במשחה ל-25 ק"מ בתוצאה של 5:28:25.30 שעות.

## תארים והישגים
* בשנים 2015 ו-2017 זכתה מולר בתואר שחיינית השנה בעולם במים פתוחים.

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחייניות חופשי צרפתיות
קטגוריה:שחייני מים פתוחים צרפתים
קטגוריה:אלופי עולם בשחייה במים פתוחים
קטגוריה:שחייניות באולימפיאדת בייג'ינג (2008)
קטגוריה:שחייניות צרפתיות באולימפיאדת ריו דה ז'ניירו (2016)
קטגוריה:צרפתיות שנולדו ב-1990
קטגוריה:צרפתים שנולדו ב-1990
בלגיה באירוויזיון 2019

**[[בלגיה]] השתתפה ב[[אירוויזיון 2019]]**, שהתקיים במאי 2019 בתל אביב. אליוט וסמיה נבחר לייצג את בלגיה בתחרות עם השיר "Wake Up".

## לפני האירוויזיון
### בחירת השיר והנציג
ב-14 בינואר 2019 נבחר אליוט וסמיה לייצג את בלגיה בתחרות. ב-28 בפברואר 2019 נבחר השיר שיר "Wake Up" להשתתף בתחרות.

## באירוויזיון
על פי חוקי האירוויזיון, כל המדינות (פרט לחמשת הגדולים: צרפת, גרמניה, איטליה, ספרד ובריטניה), נדרשות להעפיל מאחד משני חצי הגמר אל הגמר, ובכל חצי גמר, עשרה מהמדינות המשתתפות מעפילות אליו. איגוד השידור האירופי היה אחראי על סידור המדינות לשישה סלים שונים, תוך התבססות על דפוסי הצבעתם של המדינות בסל מהתחרויות הקודמות. ב-28 בינואר 2019, התקיים במוזיאון לאמנות בתל אביב טקס העברת מפתחות האירוויזיון מליסבון לתל אביב, וכן הגרלה בה חולקו המדינות המשתתפות לשני חצאי הגמר. בהגרלה זו, בלגיה נבחרה ליטול חלק בחצי הגמר השני, אך לבסוף נבחרה להופיע בחצי הגמר הראשון.

### חצי הגמר
בלגיה השתתפה בחצי השני של חצי הגמר הראשון של התחרות. בלגיה הופיעה בסדר 10–17 על הבמה.

#### נקודות שהוענקו על ידי בלגיה

### גמר

#### נקודות שהוענקו על ידי בלגיה

### פיצול תוצאות ההצבעה
חמשת החברים בצוות השיפוט הבלגי היו:

* חכמה דרהמוש - יו"ר המחלקה למוזיקה ותרבות של תאגיד השידור הבלגי
* אלכס גרמיס - מפיק ודי ג'יי
* ג'ואל מוראן - כוריאוגרפית
* פייר בטנישאמפ - עיתונאי
* אוליבייה בירון - סוכנת, אחראית על ניהול הפסטיבל

## קישורים חיצוניים

קטגוריה:מדינות באירוויזיון 2019
קטגוריה:בלגיה באירוויזיון
מריה טיפו

**מריה טיפּוֹ** (באיטלקית: **Maria Tipo**; 23 בדצמבר 1931 – 10 בפברואר 2025) הייתה פסנתרנית איטלקייה.

## חייה
טיפו נולדה בנאפולי. מורתה הראשונה הייתה אמה, ארזיליה קאוואלו, שהייתה תלמידתו של פרוצ'ו בוזוני. אחר כך המשיכה ללימודים אצל אלפרדו קאזלה וגווידו אגוסטי.

בגיל 17 זכתה בתחרות הפסנתר הבינלאומית בז'נבה. מאז הופיעה ברחבי העולם וערכה מספר ניכר של הקלטות.

בביקורה הראשון של מריה טיפו בצפון אמריקה בסוף שנות ה-50 של המאה ה-20, שם הופיעה ביותר מ-300 קונצרטים, ניתן לה הכינוי "הורוביץ מנאפולי". הקלטתה הראשונה, תקליט אריך-נגן של 12 סונאטות מאת דומניקו סקרלטי, שהוקלטה במשך ארבע שעות בלבד בשנת 1955, זכתה לשבחי הביקורת במגזין ניוזוויק במילים "התקליט המרהיב ביותר של השנה".

הקלטותיה לווריאציות גולדברג של יוהאן סבסטיאן באך ולסונאטות של דומניקו סקרלטי זכו בפרס דיאפזון ד'אור. היא הרבתה לנגן גם את המוזיקה של מוציו קלמנטי, הן בקונצרטים והן בתקליטורים. מעמדה היה גבוה יותר בקרב פסנתרנים מאשר בציבור הרחב. מרתה ארחריץ' דיברה עליה בריאיון רדיו כ"סנסציונית".

טיפו הייתה פסנתרנית בעלת עוצמה ווירטואוזיות ניכרות. המבקר פיירו ראטאלינו נזכר בנגינתה כנערה: "זריזותה הייתה דבר שלא ייאמן, והדיוק שלה עלה על זה של מרתה ארחריץ' הוולקנית." הוא סיווג אותה עם "מסורת הפרשנים האיטלקים שראשיתה בטוסקניני והיא כוללת את זקי, בנדטי מיכלאנג'לי, פוליני, אקארדו, מוטי, אבאדו: פרשנים השולטים ברגשותיהם ומשיגים את הרושם הרצוי להם על הקהל." הוא סיכם: "מריה טיפו היא אביר אובד-דרך, מוכנה תמיד לצאת למאבק על האידיאל שלה, גם כשאידיאל זה לובש את דמות השטן. האידיאל [שלה] הוא יופי. יש עוד דרכים ליצור מוזיקה, אבל זו ללא ספק אינה הפחותה בהן."

טיפו גם העבירה כיתות אמן בפסטיבל גוביו וב"סקואולה די מוזיקה די פייזולה". היא לימדה בקונסרבטוריונים של ז'נבה, בולצאנו ופירנצה.

נפטרה ב-10 בפברואר 2025.

## קישורים חיצוניים

## הערות שוליים

קטגוריה:פסנתרניות
קטגוריה:פסנתרנים איטלקים
קטגוריה:מורות למוזיקה
קטגוריה:מורים למוזיקה
קטגוריה:איטלקיות שנולדו ב-1931
קטגוריה:איטלקים שנולדו ב-1931
קטגוריה:נפטרות ב-2025
קטגוריה:איטלקים שנפטרו ב-2025
אובידיוס (מכתש פגיעה)

**מכתש אובידיוס** הוא מכתש פגיעה הנמצא על כוכב חמה אשר קרוי על שמו של אובידיוס. האיגוד האסטרונומי הבינלאומי הכריז על שמו של המכתש ב-1976.

## קישורים חיצוניים


* 
* 
* 

## הערות שוליים

קטגוריה:מכתשי פגיעה על כוכב חמה
קטגוריה:אובידיוס
נאום שתיקת הכבשים

**נאום שתיקת הכבשים** הוא הכינוי שניתן לנאומו של מאמן הפועל תל אביב אפי בירנבוים בשנת 2004. במהלך מסיבת עיתונאים שהתקיימה בסיום משחק, פרס בירנבוים את משנתו באשר לשליטתה המוחלטת של מכבי תל אביב בליגת הכדורסל הישראלית שמתקיים, לדבריו, תוך שתיקת כל הגורמים המעורבים. הנאום עורר סערה בכדורסל הישראלי, והוביל לגל מחאה בשם "דור שלם דורש שוויון". בהשפעת המחאה, בעונה לאחר מכן שונתה, בין היתר, שיטת ליגת הכדורסל מפלייאוף לפיינל פור.

## הרקע לנאום
בעונת  הייתה ליגת העל באחת מנקודות השפל של כל הזמנים מבחינת עניין ותחרותיות והתאפיינה בחוסר שוויוניות מובהק. מכבי תל אביב הייתה בשיאה בדרך לזכייה שנייה ברציפות ביורוליג וסיימה מדי שנה בזכייה קלילה באליפות. דווקא לאחר עונה שבה עוד הצליחו יחסית הקבוצות הישראליות להתמודד מולה, התמוטטה הפועל תל אביב כלכלית, הפועל ירושלים כשלה בהמשכיות להצלחה האירופית שלה ועירוני נהריה גם היא בנתה את הסגל מחדש. בציבור האוהדים התקבעה ההרגשה שהליגה סגורה מראש ואין כלל טעם בקיומה.

כשבועיים לפני הנאום, במחזור הרביעי של העונה, הובסה הפועל תל אביב בדרבי בתוצאה 74:128.

## הנאום
ב-28 בנובמבר 2004, במחזור השישי של הליגה, ניצחה הפועל תל אביב במלחה את הפועל ירושלים 82:72. בתום המשחק נערכה מסיבת עיתונאים, אשר במהלכה בירנבוים הנסער התעלם מההיבטים המקצועיים של המשחק וניצל את הבמה לטובת נאום על מצב ענף הכדורסל. להלן ציטוטים מרכזיים מהנאום:

## תגובות והשלכות
הנאום עורר סערה בכדורסל הישראלי ונושא ההגמוניה הנצחית של מכבי תל אביב עלה לסדר היום. לקראת סוף העונה ביצעה הפועל, בהובלת בירנבוים, אקט מחאה נוסף, כאשר "חגגה" את האליפות מעצם עלייתה לסדרת משחקי גמר הפלייאוף וסיומה כמקום 2 בעונה.

בעקבות הנאום קמה תנועה של אוהדים של קבוצות מכל הליגה בשם "דור שלם דורש שוויון" אשר תחת הכותרת "אפיכה" (על שמו של בירנבוים) דרשה שינויים בליגה ובראשם הצבת תקרת שכר על מנת להחזיר את התחרותיות לליגה, ואף החתימה עצומה עליה חתמו מרבית השחקנים הישראלים בליגה אשר הביעו תמיכה בתקרת שכר. בין השאר הובילה המחאה לכנס לקראת סיום העונה בנושא דרכים לשיפור התחרותיות בליגה. המחאה היוותה את אחד הגורמים המרכזיים לשינוי שיטת הליגה בעונת 2005/2006 - מפלייאוף לפיינל פור של ארבע הראשונות. החל משינוי השיטה ועד עונת 2024/2025 הפסידה מכבי תל אביב 7 אליפויות מתוך 18 (לעומת 7 אליפויות מתוך 52 לפני כן).

בירנבוים עצמו סומן בעקבות הנאום כסמל של ה"אנטי-מכביזם". חמש עונות לאחר מכן, בעונת 2008/2009, מונה בירנבוים בהפתעה למאמן מכבי תל אביב וספג על כך ביקורת מהתקשורת שכללה את הכותרת "הכבשים נדמו". באמצע העונה פוטר בירנבוים ממכבי.

בשנת 2008 בחר אתר ynet בנאום שתיקת הכבשים במקום ה-5 במצעד הנאומים הגדולים של מאמני הכדורסל הישראלי בכל הזמנים.

## קישורים חיצוניים
* 
* 

## הערות שוליים

קטגוריה:2004 בישראל
קטגוריה:ישראל: פרשות בכדורסל
קטגוריה:מכבי תל אביב (כדורסל)
שתיקת הכבשים
רכס טנטאקל

**רכס טנטאקל** (באנגלית: **Tentacle Ridge**; מילולית: רכס המשוש) הוא רכס ארוך שאינו מכוסה קרח, המשתרע החל ממוצאו של קרחון מקקלירי, וכיוון דרום מזרח, לצידו הצפוני של קרחון דרווין באנטארקטיקה.

הרכס נמצא דרומית להר לונגהרסט.

גובהו של הרכס 1,378 מטרים מעל פני הים.

## היסטוריה
### מקור השם

שמו של הרכס ניתן לו על ידי משלחת החקר של קרחון דרווין (the Darwin Glacier Party), שהייתה חלק מהמשלחת הטראנס-אנטארקטית של חבר העמים הבריטי שחקרה את אנטארקטיקה בין השנים 1958–1956.

הרכס נקרא בשם זה, בשל מראה פסגותיו דמויי המשושים.

## לקריאה נוספת

• M. A. Bradshaw and F. J. Harmsen, **[http://citeseerx.ist.psu.edu/viewdoc/download?doi=10.1.1.541.6637&rep=rep1&type=pdf The paleoenvironmental significance of trace fossils in Devonian sediments (Taylor Group), Darwin  Mountains to the Dry Valleys, southern Victoria Land]**, U. S. Geological Survey and The National Academies; USGS OF-2007-1047, P 3

## קישורים חיצוניים

* רכס טנטאקל באתר הסקר הגאולוגי של ארצות הברית
* רכס טנטאקל באתר הגאזט האנטארקטי של ממשלת ניו זילנד
* רכס טנטאקל באתר הגאזט האנטארקטי של ממשלת אוסטרליה
* רכס טנטאקל באתר הגאזט האנטארקטי המשווה SCAR
* מפת אזור רכס טנטאקל
* תחזית מזג אוויר עדכנית ארוכת טווח עבור רכס טנטאקל
* סטטיסטיקות אקלים עבור רכס טנטאקל

## הערות שוליים

טנטאקל
טנטאקל
סרנץ'

**סרנץ**' (בהונגרית: **Szerencs**) היא עיר במחוז בורשוד-אבאוי-זמפלן שבצפון מזרח הונגריה. כמו ערים רבות באירופה גם אוכלוסיית סרנץ' נמצאת בירידה כבר שנים רבות מ-10,247 תושבים בשנת 1990 עד 8,676 תושבים בשנת 2018 (ירידה של מעל 15%).

## יהודי סרנץ'

כבר בשנת 1770 ישבו יהודים בסרנץ' ובסביבתה, רובם עסק בסחר יינות והיו ביניהם גם בעלי מלאכה, פקידים ובעלי מקצועות חופשיים.

הקהילה היהודית התארגנה בסוף המאה ה-18, והיו בה חברה קדישא, ובית כנסת שנבנה בשנת 1809 וכן מוסדות צדקה ומוסדות חינוך ביניהם ישיבה שבשיאה מנתה 60 תלמידים.

שבועות אחדים לאחר כניסת הצבא הגרמני להונגריה בשנת 1944 רוכזו כל יהודי סרנץ' בבית הכנסת ומשם הועברו לגטו במישקולץ. בראשית יולי שולחו למחנה ההשמדה אושוויץ.

לאחר המלחמה התחדשו חיי הקהילה. ובשנת 1948 היו במקום 147 יהודים. אחר כך הלך ופחת מספרם.

## לקריאה נוספת
* פנקס הקהילות הונגריה עמוד 413–414
* סאראנץ', בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 298–299. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

*  
* הכפר באתר הלשכה המרכזית לסטטיסטיקה ההונגרית 
* קהילת סרנץ' באתר בית התפוצות
* 

## הערות שוליים

קטגוריה:הונגריה: ערים
קטגוריה:מחוז בורשוד-אבאוי-זמפלן
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
קרחון מקלירי

**קרחון מקלירי** או **קרחון מק'קלירי** (באנגלית: **McCleary Glacier**) הוא קרחון רחב, הזורם לכיוון דרום מערב, ונשפך אל קרחון דרווין, מערבית לרכס טנטאקל באנטארקטיקה.

הקרחון נמצא בגובה 1,503 מטרים מעל פני הים.
## היסטוריה
### גילוי הקרחון
הקרחון מופה על ידי הסקר הגאולוגי של ארצות הברית, תוך שימוש בטלורומטר, ובתצלומי אוויר שבוצעו על ידי צי ארצות הברית בין השנים 1963–1959.

### מקור השם
שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שם ג'ורג' מקלירי (George McCleary), שהיה קצין יחסי הציבור של צוות הפרויקטים האנטארקטיים של ארצות הברית ((U.S. Antarctic Projects Officer (USAPO) בין השנים 1961–1959, והקים את העלון של צוות הפרויקטים (the Bulletin of the U.S. Antarctic Projects Officer).

## לקריאה נוספת

• Jane G. Ferrigno, Kevin M. Foley, Charles Swithinbank, and Richard S. Williams, Jr., **[https://pubs.usgs.gov/imap/i-2600-i/pdf/RossI-map2600_pamphlet.pdf Coastal-Change and Glaciological Map of the Ross Island Area, Antarctica: 1962–2005]**, U.S. Geological Survey Geologic Investigations Series Map I–2600–I, 1 map sheet, 23-p. text. 

• Margaret Bradshaw, **[https://antarcticsociety.org.nz/wp-content/uploads/2017/07/Antarctic.V12.8.1992.pdf Successful Expedition For Canterbury Museum Deep Held Party]**, **Antarctic** Vol 12. No. 8 Issue No. 140 (June, 1992), PP 250 - 251

## קישורים חיצוניים
* קרחון מקלירי באתר הסקר הגאולוגי של ארצות הברית
* קרחון מקלירי באתר הגאזט האנטארקטי של ממשלת ניו זילנד
* קרחון מקלירי באתר הגאזט האנטארקטי של ממשלת אוסטרליה
* קרחון מקלירי באתר הגאזט האנטארקטי המשווה SCAR של ממשלת אוסטרליה
* מפת אזור קרחון מקלירי

## הערות שוליים

מקלירי
מקלירי
קטגוריה:ארצות הברית באנטארקטיקה
חלום ליל קיץ (סרט, 2016)

**חלום ליל קיץ** (באנגלית: **A Midsummer Night's Dream**) הוא סרט טלוויזיה בריטי משנת 2016 המבוסס על המחזה "חלום ליל קיץ" מאת ויליאם שייקספיר. את התסריט כתב ראסל טי דייוויס, ביים דייוויד קר והפיק ניקי וילסון. בסרט מככבים מקסין פיק בתפקיד טיטניה, מאט לוקאס בתפקיד בוטום, ג'ון האנה בתפקיד תזאוס ונונסו אנוזי בדמות אוברון. הסרט שודר לראשונה ב-30 במאי 2016 בערוץ BBC One.

## צוות השחקנים
* מקסין פיק – טיטניה
* נונסו אנוזי – אוברון
* מאט לוקאס – בוטום
* ג'ון האנה – תזאוס
* אלינור מטסורה – היפוליטה
* היראן אביסקרה – פאק
* פריסקה באקרה – הרמיה
* קייט קנדי – הלנה
* מתיו טניסון – ליסנדר
* פאפה אסיידו – דמטריוס
* איליין פייג' – מיסטרס קווינס
* ריצ'רד וילסון – סטרוולינג
* ברנרד קריבינס – סנאוט
* ג'אוון פרינס – סנאג
* פיסאיו אקינאדה – פלוט
* קולין מקפרלן – אגאוס
* אליוט ליווי – פילוסטרט
* שארלוט דילן – קובווב
* וראדה סת'ו – פיסבלוסום
* טיה בנבאו-הרט – מות'
* מרלן מדנג' – מוסט

## לקריאה נוספת

* 
* 
* 
* 


## קישורים חיצוניים

קטגוריה:סרטי טלוויזיה בריטיים
קטגוריה:BBC: תוכניות וסדרות
קטגוריה:סרטים מבוססי מחזות מאת ויליאם שייקספיר
קטגוריה:סרטי 2016
קטגוריה:סרטים באנגלית
המכון הצרפתי

**המכון הצרפתי** (בצרפתית: **Institut français**) הוא ארגון צרפתי שנוסד בשנת 1907 על ידי משרד החוץ הצרפתי, לשם קידום התרבות הצרפתית, הפרנקופונית והתרבות המקומית ברחבי העולם. בשנת 2011 הוא החליף את פרויקט CulturesFrance כמטרייה לכל הפרויקטים של תרבות צרפתית.

המכון הצרפתי פועל בשיתוף פעולה הדוק עם רשת התרבות הצרפתית מחוץ לצרפת, המורכבת מיותר מ-150 סניפים וכמעט 1,000 סניפים של ארגון "אליאנס פראנסז" ברחבי העולם. תהליך שילוב רשתות התרבות של מספר משלחות דיפלומטיות נערך בינואר 2011 עד 2014 כניסוי: קמבודיה, צ'ילה, דנמרק, איחוד האמירויות הערביות, גאורגיה, גאנה, הודו, כווית, בריטניה, סנגל, סרביה, סינגפור וסוריה.

הממשלה הפקידה את המכון לחקר התרבות הצרפתית לקידום התרבות הצרפתית, הכוללת: אמנויות הבמה, אמנות חזותית, אדריכלות, הפצה עולמית של ספרים צרפתיים, סרטים, טכנולוגיה ורעיונות. בהתאם לכך, המכון פיתח תוכנית מדעית חדשה להפצת התרבות.

המכון הצרפתי מזמין משלחות תרבות זרות באמצעות ארגון "עונות השנה" או פסטיבלים ושיתוף פעולה עם מדינות שונות, כולל ניהול הקרן "Fonds Sud Cinema" בשיתוף עם National Center of Cinematography and the moving image. המכון גם מספק הכשרה עבור משלחות חדשות והדרכות מקצועית לצוותים של רשת התרבות הצרפתית הבינלאומית.

## היסטוריה
המכון הצרפתי הראשון נוסד בפירנצה, איטליה בשנת 1907 על ידי ז'וליין לוצ'יר ובסיוע הפקולטה לאמנויות של אוניברסיטת גרנובל מבחינה היסטורית, המוסדות הצרפתיים שהוקמו במחצית הראשונה של המאה העשרים היו קשורים למוסדות אקדמיים, ואילו מרכזי התרבות הצרפתיים, שנוצרו במחצית השנייה של המאה ה-20 ובתחילת המאה ה-21, נוצרו על ידי ממשלת צרפת. הבדל זה אינו קיים עוד והמרכזים התרבותיים מאמצים כיום את שמו של Institut Français. המוסדות הצרפתים ומרכזי התרבות הצרפתית הם מוסדות הממוקמים מחוץ לצרפת תחת משרד החוץ, ומטרתם לקדם שיתוף פעולה אינטלקטואלי ותרבותי בין אנשי מקצוע, להציג את האמנות המסורתית והעכשווית המקומית לכל הקהלים, לקדם את ההשכלה הגבוהה הצרפתית לסטודנטים ומורים זרים ולהציע מגוון רחב של קורסים ובחינות בינלאומיות עבור השפה הצרפתית. המוסדות ממומנים באופן מלא או חלקי על ידי ההכנסות שלהם שגויסו על ידי לימוד צרפתית כשפה רשמית או כשפה זרה (בהתאם למדינות) וחסויות. כיום, מוסדות צרפתיים ומרכזים תרבותיים צרפתיים (RTCs) הם מנופים חיוניים לפיתוח שיתוף פעולה בין אנשי מקצוע בתחום התרבות והחינוך, וכן לקידום המגוון התרבותי והלשוני וישנם 98 מכונים הפרוסים ברחבי העולם.

## בישראל
250px|ממוזער|שמאל|המכון הצרפתי בתל אביב
למכון יש מספר שלוחות בישראל, בתל אביב, חיפה, ירושלים, באר שבע ונצרת, והם מקיימים אירועים תרבותיים וקורסים על צרפת והשפה הצרפתית. המכון בירושלים הוקם בשנת 1952 ביוזמת המרכז הלאומי למחקר מדעי והיה בראשיתו מכון למחקר ארכאולוגי אשר תחת שרביטו נערכו חפירות רבות והתפתחה האסכולה הצרפתית לארכאולוגיה בלבנט הדרומי. בשנות השמונים הוחלט להרחיב את המשימה לכלל תחומי מדעי הרוח והחברה ולהעניק לו את שמו: המרכז הצרפתי למחקר בירושלים. המכון בתל אביב מפעיל מערך של קורסים ללימוד צרפתית וספריית מדיה המצוידת בכותרים האחרונים שיוצאים בצרפת, בתרגומים האחרונים לעברית שהופיעו בארץ, בסרטי DVD ובדיסקים עדכניים. בנוסף המכון מקיים הרצאות, שיעורי היסטוריה, רבי שיח, סדנאות לפילוסופיה, קונצרטים ועוד.

## קישורים חיצוניים

* 

* אתר המכון הצרפתי
* אתר המכון הצרפתי בישראל

## הערות שוליים

קטגוריה:ארגונים בין-לאומיים
קטגוריה:צרפתית
קטגוריה:ארגוני תרבות
רב אהרן

**רב אהרן** היה אמורא מהדור השישי, שמופיע בשני מקומות בש"ס, בשניהם כמביא מקור בתשובה להתלבטותו של רבינא.

## תורתו
* במסכת בבא קמא מסתפק רבינא מה דינו של אדם שגזל גיורת שאין לה יורשים ומתה, רב אהרן פושט את ספקו של רבינא ומשיב שחייב לשלם לכהן את הגזילה שגזל מהגיורת.
* במסכת מנחות מסתפק רבינא האם כהן שאכל מהאימורים עובר על לאו של "(וְכָל מִנְחַת כֹּהֵן) כָּלִיל תִּהְיֶה לֹא תֵאָכֵל", כמו בזר שאוכל מנחת כהן? ועל כך מוכיח לו רב אהרן מברייתא בשם רבי אליעזר שאכן עובר על הלאו.

## קישורים חיצוניים
* 
* 
## הערות שוליים

קטגוריה:הדור השישי לאמוראי בבל
עוגת תפוחים יהודית

**עוגת תפוחים יהודית** (באנגלית: **Jewish apple cake**) היא עוגה דחוסה המכילה רסק תפוחי עץ ונמכרת בעיקר בפנסילבניה שבארצות הברית. תפוחי העץ (או לפי גרסה ישראלית - חבושים) נפוצים במטבח האשכנזי ומהווים חלק מהמסורת היהודית של ראש השנה.

משוער שמקור העוגה בקהילות היהודיות בפולין. שלא כמו עם רוב העוגות האמריקאיות, את העוגה מכינים עם שמן צמחי ולא עם חמאה, כדי לא להפוך את העוגה לחלבית, ולאפשר את אכילתה גם בסעודות הכוללות בשר מבלי לפגוע בכשרות..

כמו כן, בשל השימוש בשמן העוגה מוגשת בעיקר גם בחג החנוכה.

## הערות שוליים

תפוחים יהודית
קטגוריה:המטבח האשכנזי
קטגוריה:מאכלי תפוחים
תפוחים יהודית
גולופ

**גולופ** (בהונגרית: **Golop**) הוא כפר במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית גולופ נמצאת בירידה כבר שנים רבות מ-703 תושבים בשנת 1990 עד 539 תושבים בשנת 2018 (ירידה של מעל 20%).

## קישורים חיצוניים
* 

* הכפר באתר הלשכה המרכזית לסטטיסטיקה ההונגרית 

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
עוגת דובדבנים

**עוגת דובדבנים** היא עוגה בריטית מסורתית. העוגה מורכבת מדובדבנים מסוכרים המופיעים גם בתוך עוגת מדיירה ספוגית.

בעוגת הדובדבנים נעשה שימוש בדובדבנים מסוכרים מכיוון שהלחות בתוך דובדבנים טריים גורמת להם לשקוע לתחתית העוגה, דבר המוביל לעיוות המבנה שלה. הדובדבנים בדרך כלל מחולקים לחצאים או לרבעים, ולאחר מכן הם נשטפים ומקומחים כדי לסייע במניעת שקיעתם בתוך העוגה.

עוגות שבתוכן דובדבנים נמצאות גם במטבחים רבים אחרים.

## ראו גם
* עוגת היער השחור

## קישורים חיצוניים

## הערות שוליים

דובדבנים
קטגוריה:המטבח הבריטי
קטגוריה:המטבח הבריטי: קינוחים
קטגוריה:מאכלי דובדבנים
דובדבנים
קרחון מקלארי

**קרחון מקלארי** או **קרחון מק'קלארי** (באנגלית: **McClary Glacier**) הוא קרחון בחוף המערבי של ארץ גרהאם שבאנטארקטיקה. 

אורכו של הקרחון 19 קילומטרים ורוחבו 4 קילומטרים. 

הקרחון זורם לאורך צידו הצפוני של רכס באטסון, ונשפך לתוך מפרץ מרגריט, בין כף קלאמט ואיי דבנהאם.  

גובהו של הקרחון 733 מטרים מעל פני הים.

## היסטוריה
### גילוי הקרחון
הקרחון נסקר ומופה לראשונה על ידי המשלחת הבריטית אל ארץ גרהאם, אשר חקרה את האזור בעונת המחקר 1937–1936; ומופה בשנית על ידי סקר שטחי חסות איי פוקלנד בין השנים 1950–1946.   

### מקור השם
שמו של הקרחון ניתן לו על ידי הוועדה המייעצת לשמות אנטארקטיים של בריטניה. 

הקרחון נקרא על שם ג'ורג' ב. מקלארי (George B. McClary), אביו של נלסון מקלארי (Nelson McClary), שהיה מלח בספינה פורט אוף בומונט (*Port of Beaumont*), במשלחת רון לחקר אנטארקטיקה בעונת המחקר 1948–1947.

## לקריאה נוספת

• Damien Gildea, **[https://books.google.co.il/books?id=mLHtBgAAQBAJ&pg=PT73&lpg=PT73&dq=%22McClary+Glacier%22&source=bl&ots=8ICmVIw-Si&sig=ACfU3U1fRsCwhpM66L_vmv673mQPtw3pow&hl=en&sa=X&ved=2ahUKEwiPr9P-0a_hAhVkx4UKHYVwDyw4ChDoATAAegQIBxAB#v=onepage&q=%22McClary%20Glacier%22&f=false Antarctic Peninsula - Mountaineering in Antarctica: Travel Guide]** 

• CHRISTOPH SCHNEIDER, **[https://www.igsoc.org:8080/annals/27/igs_annals_vol27_year1998_pg623-627.pdf Monitoring climate variability on the Antarctic Peninsula by means of observations of the snow cover]**, Annals of Glaciology 27 1998, P 624 

## קישורים חיצוניים
* קרחון מקלארי באתר הסקר הגאולוגי של ארצות הברית
* קרחון מקלארי באתר הגאזט האנטארקטי של ממשלת אוסטרליה
* קרחון מקלארי באתר הגאזט האנטארקטי המשווה SCAR של ממשלת אוסטרליה
* מפת אזור קרחון מקלארי

## הערות שוליים

מקלארי
מקלארי
נטלי שוחט

**נטלי (בן אקסס) שוחט** (נולדה ב-28 באוגוסט 1967) היא סופרת, משוררת, עורכת לשון ובלוגרית ישראלית.

## קורות חיים
נטלי שוחט נולדה והתחנכה בעיר רמת גן. למדה בבית הספר התיכון בליך. בצה"ל שירתה כקצינת מטה. ב-1988 למדה לתואר ראשון במדעי המדינה ובהיסטוריה כללית. לתואר שני למדה מידענות. ב-1989 נישאה לרונן שוחט.

## ספרים וקריירה
ההתמודדויות הרבות עם מצבה הבריאותי הביאו עמן את הצורך הדוחק והמרפא לכתוב. נטלי החלה לכתוב
בלוג בשם "חייבת ללדת סיפורים". כמו כן, במקביל, במקום עבודתה בארכיון צה"ל יזמה את פתיחתו של הבלוג "מאוצרות ארכיון צה"ל" שבו תיעוד ממסמכי ארכיון צה"ל הפתוחים לציבור. כמו כן, כתבה בבלוג בתחום הטיולים ובו פרסמה המלצות על טיולים בישראל ובעולם. בנוסף, כתבה במהלך השנים 2003–2004 במדור 'יחסים' בעיתון האינטרנטי "מגפון". לצד כל אלה, שימשה כתבת בעיתון האגפי באגף התקשוב, משרד הביטחון עד פרישתה לגמלאות. ב-2010 החלה ללמוד עריכת לשון ותוכן בשפה העברית במכללת בית ברל, ומאז ערכה למעלה מ-70 כותרים של ספרי מקור בעברית, לצד ספרות מתורגמת מאנגלית ומגרמנית – פרוזה, ספרי עיון והעצמה אישית.

## ספריה
* **מסיבה בעיר העיגולים** (הוצאת סער, 2006).
* **בלבולי חיות** (רימונים הוצאה לאור, 2011).
* **סגורות – הכמיהה לאימהות: תשעה עשר סיפורים, משאת נפש אחת** (הוצאת רב מכר, 2017 – תורגם לאנגלית).
* **החברה של אנה – בלוג של נערת בת מצווה** (הוצאת רב מכר, 2017 – תורגם לאנגלית).
*  **פתקי הלב הצהובים - מבחר שירים כולל שירים בעקבות "השבת השחורה"  7/10/23 ומלחמת "חרבות ברזל" **(הוצאה עצמית, 2025)

## קישורים חיצוניים
* דף הסופר של נטלי שוחט באתר סימניה
* דף הסופר של נטלי שוחט באתר אמזון
* 
* שירה קורן, חייה המאתגרים של נטלי שוחט שמשו עבורה כהשראה לספרה החדש, באתר **כל הזמן**, 30 באפריל 2018
* אני לא כל כך אוהבת לכתוב על עצמי, רדיו 103fm, אבי כץ 09.06.2018
* 
* 

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:סופרות כותבות עברית
קטגוריה:סופרים כותבי עברית
קטגוריה:סופרות השואה
קטגוריה:בוגרות תיכון בליך
קטגוריה:בוגרי תיכון בליך
קטגוריה:בלוגריות ישראליות
קטגוריה:ישראליות שנולדו ב-1967
קטגוריה:ישראלים שנולדו ב-1967
ליס טאפו

**ליס טאפו** (באסטונית: **Liis Tappo**; נולדה ב-2 בינואר 1970) היא שחקנית אסטונית.

## ביוגרפיה
טאפו נולדה בטרטו וב-1990 זכתה בתואר מיס אסטוניה.

היא גם זכתה בתחרות מיס הים הבלטי והייתה נציגת אסטוניה בתחרויות מיס אירופה ומיס גלוב (Miss Globe).

ב-1992 שיחקה בתפקיד הראשי בסרט "אלה אותיות האהבה הישנות" (Need vanad armastuskirjad) שהוצע על ידי אסטוניה לפרס האוסקר בקטגוריית הסרט הזר הטוב ביותר.

ב-2006 החלה לשמש כחברה ב"מפלגת המרכז האסטונית" (Eesti Keskerakond) והביעה את תוכניותיה לקידום המדיניות הסוציאלית במדינה את ערכי המשפחה, היא גם הייתה מועמדת לשמש כחברה בפרלמנט אך לא זכתה במספר קולות שעובר את אחוז החסימה.

בשנת 2012 השתתפה בתוכנית המציאות "רוקדים על הקרח".

היא יושבת ראש הקרן לזכר איינו יארבסו (Aino Järvesoo) שהיה אתנוגרף אסטוני.

היא נשואה ולה ארבעה ילדים.

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה אסטוניות
קטגוריה:זוכות מיס אסטוניה
קטגוריה:זוכות מיס הים הבלטי
קטגוריה:משתתפות בתחרות מיס אירופה
קטגוריה:ילידות 1970
קטגוריה:ילידי 1970
משבריסטית

**משבריסטית** (באנגלית: **Flack**) היא סדרת טלוויזיה אמריקאית-בריטית מסוגת דרמה קומית, המספרת על דמותה של רובין, בכיכובה של אנה פקווין, יחצ"נית אמריקאית המתגוררת בלונדון.

עונתה הראשונה של הסדרה עלתה לשידור ב-21 בפברואר 2019, והיא כוללת שישה פרקים בני שעה. הסדרה חודשה לעונה שנייה ב-2 באוגוסט 2019. 

בישראל, הסדרה עלתה לשידור ב-10 באפריל 2019 בערוץ Yes London וגם בסלקום TV. 

## תקציר העלילה
הסדרה מספרת על רובין, מנהלת יחסי ציבור אמריקאית המתגוררת בלונדון, שבמסגרת תפקידה צריכה להבין איך להוציא את המיטב מסיטואציות רעות ומביכות של לקוחותיה ולהצליח איכשהו לצאת ללא פגע. רובין מתמחה בפינוי הבלגן המונומנטלי שנגרם על ידי לקוחותיה האומללים והאנוכיים, אך למרבה האירוניה, אף על פי שהיא מצליחה היטב בעבודתה, את חייה שלה רובין לא מצליחה לנהל כראוי.

## צוות השחקנים
### דמויות ראשיות
* אנה פקווין - **רובין**
* סופי אוקונדו - **קרוליין**
* גווינביר אנג'לסון - **רות**
* לידיה וילסון - **איב**
* רבקה בנסון - **מלודי**
* ארינזה קן - **סאם**
* מארק וורן - **טום**
* רופוס ג'ונס - **מארק**
* אנדרו לונג - **קרייג**
### דמויות משניות
* בראדלי ויטפורד - **קאלוין קופר**
* מקס ביזלי - **אנתוני אנדרסון**
* אלן דייוויס - **דן פרוקטור**
* רבקה רוט - **אלי גרייג**'
* אמנדה אבינגטון - **אלקסה**
* קתרין קלי - **ברוק לאב-וולס**

## פרקים

## קישורים חיצוניים

## הערות שוליים

קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות דרמה אמריקאיות
קטגוריה:סדרות דרמה בריטיות
קטגוריה:דרמות קומיות אמריקאיות
קטגוריה:סדרות טלוויזיה אמריקאיות שעלו לשידור בשנת 2019
שימיאן

**שימיאן** (ברומנית: **Șimian**) הוא אי בנהר הדנובה, בדרום מערב רומניה, בקרבת הגבול עם סרביה.

שטח האי הוא כחצי קילומטר רבוע והוא שימש לצורכי העברת הצלה של מבנים וקברים מהאי אדה קלה לפני הצפתו לצורכי הקמת אגם צבירה עבור תחנות הכוח ההידרו-חשמליות של שערי הברזל.

על בסיס ממצאים ארכאולוגיים נקבע שבאי התקיימה התיישבות אנושית כבר בתקופה הנאוליתית. בעת בניית גשר טראיאנוס שימש האי בסיס ליצירת סכרים.

באי שורר אקלים ים-תיכוני, להבדיל מרומניה עצמה וזה מאפשר קיומם של צמחים, שלא גדלים ברומניה.

## הערות שוליים

קטגוריה:רומניה: איים
קטגוריה:דנובה: איים
קטגוריה:רומניה: איים לא מיושבים
קוזימה פון בונין

**קוזימה פון בונין** (בגרמנית: **Cosima von Bonin**; נולדה בשנת 1962) היא אמנית עכשווית רב תחומית גרמניה. קוזימה עוסקת, בין היתר, ביצירות טקסטיל, פיסול, יצירות סאונד, סרטים ומיצגים. את השראתה היא שואבת מהתרבות האינטלקטואלית, האמנותית והמוזיקלית מהשכונה בה היא חיה ועובדת, בעיר קלן.

## ביוגרפיה
קוזימה פון בונין נולדה במומבסה, קניה. כשהייתה בת שש חזרה משפחתה לאוסטריה. פון בונין סיימה את לימודיה באוניברסיטת המבורג לאמנות. בעבודתה המשמעותית הראשונה כסטודנטית, שבה שיתפה פעולה עם יוזף שטראו, הציגה את עצמה בחלון של גלריה בהמבורג, בשנת 1990.

### קריירה
פון בונין מעלה את הקשר בין יצירות אמנות לבין עולם האופנה, המוזיקה, האדריכלות ותחומים נוספים. היא בוחנת את תפקידה כאמנית ועל כן לעיתים קרובות היא מתמקדת ביצירה אמנותית קולקטיבית, הכוללת שיתופי פעולה עם אמנים אחרים; יוזמת מסיבות, הופעות די ג'יי, מופעים מוזיקליים ותערוכות וידאו ואודיו. התערוכות של פון בונין הן בעלות אופי חולף שנועד לדחות את הרעיון הקלאסי של האמן–היוצר היחיד.
## תערוכות

### תערוכות יחיד נבחרות
[ממוזער| תערוכה ב-[מומוק|mumok, וינה]]
**Cosima von Bonin: Roger and Out*, המוזיאון לאמנות עכשווית, לוס אנג'לס :2008)
**The Fatigue Empire*, [Kunsthaus Bregenz] :2010)
**Cosima von Bonin*, מוזיאון קמפר לאמנות :2011)
**Hippies use side door*, :2014-2015)
*2019: אוקיינוס וקפאין, מגזין III, תל אביב יפו

### תערוכות קבוצתיות נבחרות
*דוקמנטה 12 :2007
*Home Sweet Home, [Deichtorhallen] :1997)
*First Graz Fan Fest :1995
*Glockengeschrei nach Deutz - das Beste aller Seiten) The Bell Screams Towards Deutz - the Best of all Sides :1996)

## אוספים ציבוריים
האמנות של פון בונין נמצאת במספר אוספים ציבוריים וביניהם:
*מוזיאון לאמנות מודרנית, MoMA.
*מוזיאון סטיידלק אמסטרדם.
*מוזיאון לאמנות עכשווית, לוס אנג'לס.
*מוזיאון טייט בריטניה
*מוזיאון לאמנות חדשה, קרלסרוהה גרמניה

## קישורים חיצוניים

## הערות שוליים

קטגוריה:אמניות
קטגוריה:אמנים
קטגוריה:אמנים גרמנים
קטגוריה:גרמניות שנולדו ב-1962
קטגוריה:גרמנים שנולדו ב-1962
אלפא רומיאו GT

**'אלפא רומיאו GT** (באיטלקית: ** Alfa Romeo GT**) היא מכונית קופה המוגדרת כמכונית קומפקטית מתוצרת יצרנית הרכב האיטלקית **[[אלפא רומיאו]]** אשר יוצרה בין השנים 2003–2010.

## אלפא רומיאו GT

* "אלפא רומיאו GT" הוצגה לראשונה בתערוכת המכוניות הבינלאומית בז'נבה במרץ 2003.
* 2 דלתות.
* 5 נוסעים.
* מנועים: מנועי בנזין, מנועי דלק.
* מנוע הנעה קדמית.
* קיבולת מכל דלק - 63 ליטר.
* קוטר סיבוב מינימלי - 11.5 מטר.
### דגמים "אלפא רומיאו GT"
* "1.8 TS".
* "2.0 JTS".
* "3.2 V6".
* "1.9 JTDm".

### מנועים
**מנועי בנזין**
* 1,747 סמ"ק המפיק 140 כ"ס ב-6,500 סל"ד.
* 1,970 סמ"ק המפיק 165 כ"ס ב-6,400 סל"ד.
* 3,179 סמ"ק המפיק 240 כ"ס ב-6,200 סל"ד.
**מנועי טורבו דיזל**
* 1,910 סמ"ק המפיק 150 כ"ס ב-4,000 סל"ד (מנוע "1.9 JTD 16v").
* 1,910 סמ"ק המפיק 170 כ"ס ב-3,750 סל"ד (מנוע "1.9 JTD 16v QV")

### תאוצות
* תאוצה בין 0-100 קמ"ש היא 10.6 שניות (מנוע 1.8 ליטר (מנוע בנזין)).
* תאוצה בין 0-100 קמ"ש היא 8.7 שניות (מנוע 2.0 ליטר (מנוע בנזין)).
* תאוצה בין 0-100 קמ"ש היא 6.7 שניות (מנוע 3.2 ליטר (מנוע בנזין)).
* תאוצה בין 0-100 קמ"ש היא 9.2 שניות (מנוע 1.9 ליטר המפיק 150 כ"ס (מנוע טורבו דיזל).
* תאוצה בין 0-100 קמ"ש היא 8.2 שניות (מנוע 1.9 ליטר המפיק 170 כ"ס (מנוע טורבו דיזל).

## תמונות

קובץ:Gtrunout.jpg | "אלפא רומיאו GT" 
קובץ:Alfa Romeo GT 1.8 TS 16V Progression – Seitenansicht, 3. Juli 2011, Essen.jpg | "אלפא רומיאו GT" דגם "TS" 
קובץ:Alfa GT 20090801 rear.JPG | "אלפא רומיאו GT" 
קובץ:Alfa GT Side.jpg | "אלפא רומיאו GT" 
קובץ:Alfa Romeo GT front 20080228.jpg | "אלפא רומיאו GT" 
קובץ:Alfa GT rear.jpg | "אלפא רומיאו GT" 
קובץ:Alfa4kf8.jpg | "אלפא רומיאו GT" 


## ראו גם
* אלפא רומיאו
* אלפא רומיאו 147
* אלפא רומיאו אלפאסוד ספרינט
## קישורים חיצוניים

* 

## הערות שוליים

קטגוריה:מכוניות קופה
GT
קטגוריה:דגמי מכוניות שהושקו ב-2003
קטגוריה:כלי רכב איטלקיים
מתלוצץ עם רופאיו

**מִתְלוֹצֵץ עִם רוֹפְאָיו** הוא ביטוי הומוריסטי בעברית ישראלית המשמש לתאר אדם העובר טיפול רפואי ומצבו אינו קשה מדי.

## הביטוי
מקובל שהביטוי נטבע לראשונה (לעיתים בצורה "התבדח עם רופאיו") ביחס למנחם בגין, אשר במהלך כהונתו כראש ממשלה (1977–1983) אושפז בבתי חולים מספר פעמים.

לאורך השנים נעשה שימוש בביטוי ביחס למנהיגים במטרה להמחיש לציבור כי מצבם הרפואי הוא טוב. נטען כי יש חיוניות בביטוי כדי להרגיע את האווירה, זאת מפני שעצם המעבר לשימוש בקלישאות, מלמד כי ההתפתחויות הדרמטיות הגיעו לכדי סיום. כן, הביטוי מהווה סימן ראשון לכך שהשגרה הישנה והטובה חוזרת לחיים.

שימוש מוכר בביטוי נעשה באוקטובר 2004, כאשר מוחמד רשיד, עוזרו של יאסר ערפאת, אמר עליו כי הוא יצא ממיטתו הבוקר, התלוצץ עם רופאיו ואף כבר הספיק לקרוא בקוראן. על אף האמור, ערפאת מת שבוע וחצי אחר כך.

בדצמבר 2005 השתמשה התקשורת בביטוי במהלך אשפוזו הראשון של ראש הממשלה, אריאל שרון. בסמוך לאחר האשפוז החלו כלי התקשורת לדווח כי שרון מתלוצץ עם רופאיו, וזאת באמצעות הדלפות ממספר מקורות שונים, דיווח שאושר לבסוף על ידי פרופ' בולק גולדמן, רופאו האישי של ראש הממשלה, שיצא אל העיתונאים בשעת ערב מאוחרת ואמר את הביטוי בפני המצלמות.

לימים הפך הביטוי לקלישאה ונאמר בהומור.

דוגמאות נוספות לשימוש בביטוי בהומור על ידי התקשורת היו ב-2010 ביחס לצנתור לב שעבר ביל קלינטון, וב-2013 ביחס לאשפוז קצר של ראש הממשלה בנימין נתניהו.

## קישורים חיצוניים
* מתלוצץ עם רופאיו, מילון השפה העברית
* 

## הערות שוליים

קטגוריה:ניבים וביטויים ישראליים
קטגוריה:ביטויים פוליטיים ישראליים
קטגוריה:רפואה